Document ID: 31982R2141

*****
ΚΑΝΟΝΙΣΜΟΣ (ΕΟΚ) αριθ. 2141/82 ΤΟΥ ΣΥΜΒΟΥΛΙΟΥ
της 30ής Ιουλίου 1982
περί εφαρμογής των δασμών που προβλέπονται από το Κοινό Δασμολόγιο στα προϊόντα που υπάγονται στη διάκριση 07.06 Β
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 18 παράγραφος 2,
την πρόταση της Επιτροπής,
Εκτιμώντας:
ότι, κατά τον κανονισμό (ΕΟΚ) αριθ. 1451/82, τα προϊόντα που υπάγονται στη διάκριση 07.06 Β καθώς και ορισμένα προϊόντα που υπάγονται στις κλάσεις 23.03 και 23.06 του Κοινού Δασμολογίου υπόκεινται στην εφαρμογή του κανονισμού (ΕΟΚ) αριθ. 2727/75· ότι ως εκ τούτου τα εν λόγω προϊόντα εξαιρούνται της εφαρμογής του κανονισμού (ΕΟΚ) αριθ. 827/68 του Συμβουλίου της 28ης Ιουνίου 1968 περί κοινής οργανώσεως της αγοράς για ορισμένα προϊόντα που απαριθμούνται στο παράρτημα ΙΙ της συνθήκης (3), όπως τροποποιήθηκε τελευταία από τον κανονισμό (ΕΟΚ) αριθ. 1837/80 (4), καί, κατά συνέπεια, του καθεστώτος εισαγωγών (που βασίζεται επί της εφαρμογής του Κοινού Δασμολογίου), το οποίο προβλέπεται από αυτόν·
ότι, κατά το άρθρο 14 παράγραφος 1 του κανονισμού (ΕΟΚ) αριθ. 2727/75, το καθεστώς των εισφορών δεν εφαρμόζεται στα ανωτέρω αναφερόμενα προϊόντα· ότι το άρθρο 18 παράγραφος 2 του ιδίου κανονισμού αποκλείει την εφαρμογή κάθε δασμού και φορολογικής επιβαρύνσεως ισοδυνάμου αποτελέσματος και οδηγεί, όσον αφορά τα προϊόντα της διακρίσεως 07.06 Β (τα μόνα μεταξύ των εν λόγω προϊόντων που υπόκεινται σε δασμό κατά το Κοινό Δασμολόγιο), σε αποτέλεσμα διαφορετικό από εκείνο που επεδιώκετο κατά τη θέσπιση του κανονισμού (ΕΟΚ) αριθ. 1451/82, δηλαδή τη συνέχιση του προϋπάρχοντος καθεστώτος εισαγωγής·
ότι, για να επανορθωθεί η κατάσταση αυτή, πρέπει να υπαχθούν τα εν λόγω προϊόντα στην εφαρμογή των δασμών που προβλέπονται από το Κοινό Δασμολόγιο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσοστό των δασμών που προβλέπεται από το Κοινό Δασμολόγιο εφαρμόζεται στα προϊόντα που υπάγονται στη διάκριση 07.06 Β.
Άρθρο 2
Ο παρών κανονισμός αρχίζει να ισχύει την 1η Αυγούστου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 30 Ιουλίου 1982.

Labels: 3
17